open-index/open-wikipedia-markdown huggingface dataset:
Helm

**HÈLM** punika topi penutup sirah ingkang dipundamel saking bahan kang tahan benturan. Helm punika atribut *vital*  kang limrahipun dipunagem marang pangagem manawi penumpang sepéda motor. Pangagem sak sanèsé punika bala, kelompok pemadam kebakaran, pagawean golèk tambang, panyelam, lan sanèsipun. Kagunaan hèlm inggih punika: Ngelindungi mustaka akibat kecelakaan lalu lintas lan tertib lalu lintas supados boten ditilang marang pulisi. Nganggo hèlm iku disaranke marang pihak kepulisian. Kaya déné ojo asal merek hèlm kang dipilih. Nanging standar kang disiarke masarakat ya iku Standar Nasional Indonesia (SNI). Hèlm SNI wis kebukti nyelametke wong kang misalke kecelakaan amarga aman kanggo sirah penggunane. Merek hèlm iku warna-warna upamané KYT, INK, VOG, KMN, MAZ, lan liya liyané. Hèlm kuwi ora mung kanggo safety waé, nanging saiki uga dadi bagian saka gaya utawa fashion. Akeh wong milih hèlm adhedhasar warna, bentuk, utawa desain sing cocog karo karepé. Ana uga hèlm sing dilengkapi kaca anti silau, ventilasi udara, nganti mic kanggo komunikasi. Nanging sanajan bentuké keren, sing paling penting tetep kudu nyocokké karo ukuran sirah supaya nyaman lan ora gampang mleyot nalika ana tabrakan. Hèlm kudu dirawat lan dijaga kebersihané, awit nek wis retak utawa rusak, luwih becik diganti. Panggunaan hèlm sing bener bisa ndadèkaké perjalanan luwih aman lan nyenengké.
Elips

thumb|Elips lan sipat-sipat matématisé
thumb|Irisan krucut sajeroning sawinijing babagan datar bisa mbentuk elips

Sajeroning matématika, siji **elips** iku gambar sing mèmper lingkaran sing wis didawakaké menyang siji arah. Elips iku salah siji conto saka irisan krucut lan bisa didhèfinisikaké minangka lokus saka kabèh titik, sajeroning siji babagan, sing duwé gunggung let sing padha saka rong titik tetep sing wis ditemtokaké sadurungé (diarani **fokus**).
Sèmbukan

**Godhong sèmbukan, simbuk, jèmbrèt,**  ya iku salah sawijining godhong kang nduwèni manfaat kanggo obat tradhisional. Tuwuhan iki uga diarani *godhong entut-entutan* amarga duwé ganda sing kaya entut.

## Réferènsi
Wayang klitik gedog

**Wayang klitik Gedhog** inggih punika salah setunggaling wayang ingkang kadamel saking kajeng gepeng ingkang dipuntatah. Wayang klitik manawi dipuntingali saking ukuranipun langkung alit ketimbang wayang cucal.

Pagelaran wayang klitik gedog dipuniringi dhening laras sléndro gamelan lan sindhèn.
Waranggana

***Waranggana*** ya iku pawongan sing pagawéyané nembang gendhing-gendhing ing pagelaran wayang. Waranggana mbantu dhalang kanthi nembangaké lelagon miturut carita utawa lakon wayang. Ing donya padhalangan utawa karawitan, waranggana uga diwastani pesindhèn utawa swarawati.

Tembung waranggana ing basa Kawi Jawa, kadadéan saka tembung wara sing tegesé wong wadon lan tembung anggana sing tegesé dhéwé. Kala biyèn waranggana iku wong wadon sing cacahé mung siji ing tengahé para niyaga sing padatan lanang kabèh. Nanging, ing jaman saiki cacahé waranggana ing pagelaran wayang purwa bisa papat nganti pitu, gumantung rerembugané dhalang lan wong sing nanggap.

## Sarat dadi Waranggana
Waranggana ora wuta wirama, tegesé nalika nembang kudu bisa trep karo wirama sing kapimpin déning pengendhang minangka pamurba irama.

Waranggana ora wuta laras, tegesé ora éntuk mbléro.

Waranggana wajib mangertèni gendhing-gendhing, kaya ta lancaran, ketawang, ladrang, ayak-ayak, srepeg, lan wujud gendhing liyané.

Cathetan suku:
Fira Basuki

**Fira Basuki** ya iku panulis novèl kang wis kawentar. Salah siji novèl kang ndadèkaké misuwur ya iku novèl *Pintu*. Fira Basuki naté golèk ngèlmu ana ing nagara liya. Carita kang ditulis iku akèh mbabar babagan budaya, kaya ta budaya Jawa, Cina utawa Feng Shui, budaya Thailand, lan budaya Barat. Budaya iku nyinggung basa kang dianggo, adat, lan kesenian. Saiki Fira Basuki lagi nggarap novèl kang bakal kababar. Novèl iku nyritakaké kaanan nalika katulis ing *twitter*. Dadiné, novèl iku wujud kumpulan statusé ing twitter. Lumrahé status iku wujud tulisan kaya ta surupé srengéngé, wiwité dina, lan kegiatané saben dina. Karya utawa novèl kang pisanan digawé ya iku trilogi saka Novèl Jendela-Jendela, Pintu, lan atap. Novèl Jendela-Jendela wis ditransletake ing basa Inggris, saéngga novèl kui bisa diweruhi bangsa jaban rangkah. Sak rampunge trilogi novèl kui, banjur novèl Biru lan Rojak.

## Pranala njaba 
* Female Kompas: Fira Basuki: Menjadi Ibu Sekaligus Sahabat Putrinya
* Tempo.com: Suami Penulis Fira Basuki Meninggal 
* The Jakarta Post: Fira Basuki's husband passes away

## Rujukan
Kothèkan

**Kothèkan** ya iku suara kang kasil saka barang kang bisa muni. Tuladhané kaya ta meja kayu, watu, gedhek, lawang, lan sapanunggalane. Temtune barang iku mau bisa muni nalika dithutuk. Kothèkan uga bisa diarani instrumen musik tradhisional kang biasa dionekake ning désa.
Satelit alami

**Satelit alami** yaiku benda-benda luar akasa ora gawéane manungsa sing *ngorbit* mubengi planit utawa benda lia sing luih gedhé saka benda iku dewe,kaya ta bulan yaiku satelit alami Bumi. sebenere terminologi iki uga bisa kanggo planit kang mubengi salah sijiné bintang. utawa uga bintang kang mubengi pusating galaksi, nanging jarang dikanggokake. Bumi iku sebenere kelebu satelit alami Matahari.

Satelit gawéan yaiku barang gawéan manungsa kang mubengi benda lia kaya ta satelit palapa kang mubengi Bumi
Gunung Andong

**Gunung Andong** ya iku gunung cilik kang dumunung ing Kabupatèn Magelang, Provinsi Jawa Tengah. Gunung iki dhuwuré watara **1.463 meter** saka lumahing segara. Gunung Andong dadi salah siji tujuan pendakian kang populer, utamané kanggo pendaki pemula amarga jaluré cukup cendhèk lan gampang dilakoni.

## Lokasi 
Gunung Andong dumunung ing sisih lor Magelang, ora adoh saka Salatiga lan Kopeng. Ana sawetara jalur pendakian kang umum digunakaké, kayata saka Basecamp Sawit, Basecamp Gogik, lan Basecamp Pendem.

## Pendakian 
Pendakian menyang pucuk Gunung Andong umume mbutuhake wektu antara **1,5 nganti 2 jam**. Saliyané gampang, lintasané uga nyenengaké amarga ngliwati alas pinus, pategalan, lan sabin. Ing pucuk gunung, pendaki bisa nikmati pemandangan 360 derajat.

## Pemandangan 
Saka pucuk Gunung Andong, bisa disawang gunung-gunung sakupenge, kayata:

Gunung Merbabu

Gunung Merapi

Gunung Sumbing

Gunung Telomoyo

## Kapribaden Lokal 
Gunung iki uga nduwèni nilai spiritual kanggo warga lokal. Ing pucuk gunung ana panggonan kang kerep digunakaké kanggo tirakat utawa semedi. Warga ngajèni Gunung Andong minangka bagéan saka alam kang kudu dijaga lan dipatèni.

## Rujukan 
## Kategori
Sambatan

**Sambatan** ya iku wujud gotong royong ingkang taksih kalampahan ing désa-désa, sambatan punika wonten ingkang nyebut ugi kanti sebutan gugur-gunung ingkang gadhah werdi ingkang sami inggih punika gotong royong.
Randublatung

**Randublatung** ya iku kacamatan ing Kabupatèn Blora. *Randu* tegesé jenengé wit kang wohé wujud kapuk, lan *blatung* dhéwé tegesé uler.
Ngalungi

***Ngalungi**
** Ngalungi** ya iku salah sawijiné adat istiadat kang ana ing tlatah Blora, kang awujud syukuran wetoné sapi. Mula sing nglakoni syukuran iku wong désa sing padha duwé éngon - éngon sapi. Saben désa duwé wetoné sapi dhéwé - dhéwé. Uga ing acara iku ana uba rampéné, uba rampéné kagawé saka ketan. Kaya ta, lupis, lepet, kupat, lempok,lsp.
Dhugdhèran

[thumb|250px|Jogèd Semarangan lan [Warak ngendhog ing karnaval Dhugdhèran (gambar kapacak ing *Suara Merdeka* 20 Juli 2012)]]

**Dhugdhèran** ya iku salah sijiné adicara tradhisi masyarakat ing Kutha Semarang kang dianakaké saben taun minangka pratandha rawuhipun Ramelan. Adicara iki racaké dianakaké seminggu sadurungé wiwitan Pasa. Jeneng *dhugdhèran* asalé saka gabungan swara bedhug “dhug-dhug” lan swara mriem “dhèr” kang digunakaké minangka pratandha wiwitan sasi pasa.

Dhugdhèran minangka salah siji tradhisi budaya kang penting ing Semarang amarga nggabungaké unsur agama, budaya rakyat, lan pasar tradisional. Sajroning adicara iki ana pasar rakyat kang adol jajan pasar, dolanan bocah, lan barang-barang tradisional. Salah siji ikon kang paling misuwur saka tradhisi iki yaiku warak ngendhog, yaiku makhluk mitologis kang dadi pralambang akulturasi budaya Jawa, Arab, lan Tionghoa ing Semarang.

Saiki adicara dhugdhèran ora mung dadi pratandha wiwitan Ramelan, nanging uga dadi festival budaya lan pariwisata kang diramekaké karnaval, pagelaran seni, lan pasar rakyat kang narik kawigatèn para wisatawan.

## Sajarah 
Dhugdhèran diwiwiti nalika pamaréntahané Kanjeng Bupati RMTA Purbaningrat ing taun 1891. Nalika semana pamaréntah kabupatèn Semarang ngersakaké ana tandha resmi kanggo ngumumaké wiwitan pasa marang masyarakat.

Upacara kasebut dianakaké ing alun-alun kutha lan diramekaké warga saka manéka warna ètnis lan golongan. Sawisé bedhug dipukul lan mriem ditembakaké, masyarakat banjur ngrayakaké kanthi pasar rakyat lan pagelaran seni rakyat. Tradhisi iki banjur dikenal minangka dhugdhèran.

Ing jaman kolonial Walanda, festival dhugdhèran dadi pasar rakyat gedhé kang dipusataké ing kawasan pusat kutha Semarang kayata Pasar Johar lan sakupengé. Tradhisi iki tetep lestari nganti abad kaping 21 lan dadi salah siji ikon budaya Semarang.

## Perkembangan ing jaman modern 
Ing abad kaping 21, dhugdhèran ora mung dadi tradhisi lokal nanging uga dadi agenda pariwisata kutha Semarang. Pamaréntah kutha lan komunitas budaya kerep ngembangaké festival iki kanthi nambah karnaval gedhé, pameran budaya, lan promosi wisata supaya bisa narik wisatawan domestik lan manca negara.

Sanadyan ngalami modernisasi, unsur tradisional kayata warak ngendhog lan pasar rakyat tetep dijaga minangka identitas budaya Semarang.

## Delengen uga 
* Warak ngendhog
* Semarang
* Ramelan
* Budaya Jawa

## Cathetan sikil 
## Pustaka 
* Clifford Geertz. *The Religion of Java*. Chicago: University of Chicago Press.
* M. Rofiq. “Makna Simbolik Warak Ngendhog ing Tradisi Dugderan Semarang.” *Thaqafiyyat: Jurnal Bahasa, Peradaban dan Informasi Islam*.
* Pemerintah Kota Semarang. “Sejarah Dugderan.”
* *Suara Merdeka*, 19 Juli 2012.

## Pranala njaba 
* https://gayamsari.semarangkota.go.id/berita/sejarah-dugderan-menyambut-bulan-ramadhan-di-kota-semarang
* https://ejournal.uin-suka.ac.id/adab/thaqafiyyat/en/article/view/4068
* https://semarangtourism.info/Sejarah%20dugderan.html
Vitamin B6

**Vitamin B6** yaiku vitamin kang lebur banyu lan bisa kagolong vitamin B komplèks. Piridoksal fosfat (PLP) yaiku wujud aktifé uga minangka kofaktir ana ing réaksi métabolisme asem amino, kagolong ing antarané prosès transaminasi, deaminasi, lan dekarboksilasi. PLP uga dikanggokaké ing réaksi enzimatis kang ngatur prosès uculing glukosa saka glikogen
Canidae

**Canidae** iku kabèh anggota kulawarga sato kéwan sing mèmper karo asu. Sato kéwan sing mèmper karo sregala lang isih bisa kaanggep kulawarga iku jakal, dingo, rubah lan ajag.

Canidae pisan-pisanané muncul kira-kira 50 yuta taun kapengker nalika jaman Eosen. Canidae sing paling ditepungi [wong iku ya omah sing dijinakaké kira-kira antara 10.000 - 8.000 taun kapengker.
Bovidae

**Bovidae** iku siji subfamili saka famili sing nyakup manéka golongan kasebar ing 10 génus kéwan kuku driji mawa ukuran médhium nganti gedhé, kalebu sapi dhomèstik, bison, kebo banyu, yak, lan antelope. Ing akèh papan, bovinae kanggo bahan panganan.
Dampo Awang Beach

**Dampo Awang Beach** utawa kerep dicekak dadi **DAB** iku sawijining papan atraksi ing Kabupatèn Rembang. Kala mbiyèn papan iki dijenengi Taman Kartini, nanging saiki diarani Dampo Awang Beach (DAB). DAB ana ing Rembang. Nalika lumebu kutha Rembang, luwih kurang 5 menit saking arah Pati sampun bisa tekan ing DAB. Panggoné DAB iku stratégis, ana ing jalur pantura Kabupatèn Rembang. Ing dina-dina gedhé racaké DAB wonten konser, kaya ta dangdutan, seni, lsp.. Acara gedhé dhéwé ya iku kupatan, nalika kupatan pantura ngantos ditutup lan dialihke ing jalur liyané supados boten macet.

## **Fasilitas**
Fasilitas ana DAB akèh cah-cahe kaya ta dolanan ya iku jungkat-jungkitan, bandulan, bèji, *flying fox*, *banana buts*, lsp.. DAB uga dados salah sijiné jujugan plesiran ing Rembang. Saliyané kui DAB ing Rembang wonten musium Kartini, makam Kartini, bèji Bulu Mantingan, lan liya-liyané.

### Sajarah
Ing DAB ana paninggalan sajarah ya iku jangkar raksesa, ukurane kang gedhé. Masarakat Rembang nyebat jangkar iku jangkare "Dampo Awang". Miturut carita saka génerasi menyang génerasi, ing lelampahan muteri samodra, armada Dampo Awang tau singgah ana pasisir Pulau jawa. Kanthi sewayah ana pawarta tentang pasisir Regol lan Sunan Bonang tekan kupinge sang laksamana saka daratan Cina. Pasisir lan landai, ombak kang anteng lan tanah kang subur uga gawé sang Dampo Awang kepéngin menyambangi. Luwih saka iku, ing kiwa-tengené pasisir iku ana omahé Sunan kang duwé kesaktian. Dampo Awang boten sabar pengen nyobi kesaktenane Sang Sunan kang masyur kui, saéngga armada mau diarahke tumuju pasisir Regol.

Dampo Awang ya iku saudagar lan bangsawan saka nagara Champa, sak liyané kui Dampo Awang uga laksamana kang duwé armada laut kang amba. Dampo Awang dikancani kaleh prajuritipun nglakokaké eskpedisi lan perdagangan. Jangkar dampo Awang saiki uga dadi identitas Rembang, mbiyèn kang dikenal Taman Rekreasi Pasisir Kartini ditambahi ukara Dampo Awang Beach supaya bisa gampang diweling karo wisatawan.
Gravitasi

Gravitasi kasrengèngèn/ solar nyababaken benda-benda langit woten ing posisi orbitipun piyambak-piyambak salebetipun ngubengi srengéngé.
**Gravitasi** gaya tarik-tumarik ingkang kadadosan antawesipun sadaya partikel ingkang nggadhahi massa ing alam jagad. Fisika modhèren ngandharaken gravitasi migunakaken Téyori Relativitas Umum saking Einstein, nanging ukum gravitasi universal Nyuton ingkang langkung prasaja minangka ukum ingkang cekap *akurat* salebeting kathahipun prakawis.

Minangka tuladha, bumi ingkang nggadhahi massa ageng sanget ngasilaken *gaya gravitasi* ingkang ageng ugi kanggé narik benda-benda ing sisihipun, kalebet makluk urip, lan benda-benda ingkang woten Bumi. Gaya gravitasi punika ugi saged narik benda-benda ingkang woten sak njawinipun bumi, kadosta bulan, météyor, lan benda akasa lintunipun, kalebet satelit damelan manungsa.

## Ukum Gravitasi Universal Nyuton 
Hukum gravitasi universal Nyuton dipunrumusaken kados punika:

:Saben ‘’massa’’ narik ‘’massa’’ titik lintunipun kanthi gaya satunggal garis ingkang ngubungaken titik kekalihipun. Agengipun ‘’gaya’’ kasebat *abandhing lurus* déning ‘’ping-pingané’’ massa kekalihipun lan *abandhing* kosok balen déning kwadrat let kekalih massa titik wau.

:F = G \frac{m_1 m_2}{r^2} = m_1 g

:*F* inggih punika agengipun gaya garafitasi antiwesipun kalih titik massa wau.
:*G* inggih punika ajegan gravitasi
:*m*1 inggihpunika agengipun massa titik ingkang sapisan.
:*m*2 inggih punika agengipun massa titik ingkang kaping kalih.
:*r* inggih punika jarak antawisipun kekalih massa titik, lan
: *g * inggih punika ‘’rerancagan gravitasi’’ = G \frac{m_2}{r^2} 

Salebeting Sistem Internasional, *F* dipunukur ing nyuton (N), *m*1 lan *m*2 ing kilograms (kg), *r* ing mèter (m), lan ajegan *G*kinten-kiten sami kaliyan 6,67 × 10−11 N m2 kg−2.

Saking ‘’kasamèn’’ punika saged dipunturunaken kasamèn kanggé ngétang abot. Abot satunggaling benda inggih punika asil saking ping-pingan massa benda kasebat kaliyan rerancagan gravitasi bumi. Kasamèn kasebat saged dipunserat kados punika : W = mg. *W* inggih punika abot benda kasebut, *m* inggihpunika massa lan *g* inggih punika rerancagan gravitasi.

## Pranala njawi 
* Simulasi gravitasi antar benda di dalam Tata Surya
* Percepatan Gravitasi Newton untuk benda berbentuk bola homogen berdimensi N
Sarang madu

**sarang madu** ya iku panganan saka daerah kudus ingkang uborampenipun sami kaliyan rengginang, nanging bentukipun bunder, ageng, rada cekung lan ing nginggilipun wonten gula abang. racaké jajanan iki kanggé olèh-olèh yèn saka ziarah ing makam sunan kudus.

sarang madu
Paès Kasatriyan

**Paès Kasatriyan** minangka salah satunggaling busana pinangantèn ingkang prasaja. Wonten ing padusunan, busana punika asring dipunagem déning pinangantèn amargi mirah saha katingal luwes, éndah, sarta wibawa. Kajawi punika, paès kasatriyan ugi asipat santai non formal. Padatanipun paès kasatriyan punika dipun-agem wonten ing adicara pahargyan utawi resèpsi.

Paès kasatriyan wonten kalih warni, inggih punika kasatriyan kaliyan kasatriyan ageng. Wondéné busana kaliyan sadaya tata riasipun kaandhar ing ngandhap punika.

## Tata Rias Pinangantèn Kakung 
Tatanan rikma pinangantèn kakung namung prasaja. Rikma dipunjamas, dipungaringaken, lajeng dipuntata supados rapi. Ing paès kasatriyan ageng pinangantèn ngagem kuluk kanigaran ingkang dipunjangkepi kaliyan mundri/nyamat awujud candèn. Paès kasatriyan ageng ngginakaken ukel tekuk alit, pethat alit, sarta satunggal mentul alit ingkang dipunpasang ing wingking. Wondéné ing paès kasatriyan, pinangantèn ngagem déstar motif jumputan/tritik ingkang dipunjangkepi bros, saèngga tatanan rikmanipun prasaja sanget namung dipunpethati kanthi rapi. Kekalihipun punika ngagem sumping melathi ing sasalénipun talingan kaliyan kuluk utawi déstar.

Rasukanipun paès kasatriyan punika wujud surjan motif sekar utawi polos ingkang wonten rènda/payétipun. Kain ingkang dipun-agem inggih punika kain prahosan tipis utawi kain tanpa phaos/payét. Kajawi saking punika, pinangantèn kakung ugi ngagem lonthong cindhé, kamus bludiran warninipun cemeng. Cénélo utawi selop ingkang warninipun cemeng ugi njangkepi busananipun pinangantèn kakung kasatriyan ageng, nanging ing paès kastriyan ngagem selop ingkang wonten rerengganipun.

Aksesoris ingkang dipunagem déning pinangantèn kakung boten kathah, namung bros ingkang dipunpasang ing surjan sisih tengen radi nginggil, karsét utawi kalung warninipun emas, kaliyan dhuwung branggah ingkang kajangkepi roncen usus-usus cacahipun pitu.

## Tata Rias Pinangantèn Putri 
Tata rias rikmanipun pinangantèn putri paès kasatriyan punapa déné kasatriyan ageng sami kaliyan paès jogja putri, kados ta : sanggul ukel tekuk, mentul ageng, ceplok, pelik, ceplik, jébéhan, usus-usus melathi, kaliyan pethat gunungan. Makaten ugi paèsan pasuryanipun ugi sami, kados ta: panunggul, pangapit, panitis, sarta godhèg.

Busana ingkang dipun-agem déning pinangantèn putri paès kasatriyan ageng ing antawisipun : kain pradan ingkang ngagem paèsan payét, kebaya panjang ingkang bahanipun beludru kados déné pinangantèn kakung. Selopipun ugi sami warninipun kaliyan pinangantèn kakung, ugi wonten hiasanipun. Wondéné ing paès kasatriyan ngagem kebaya motif kembang utawi polos sarta kainipun kain prahosan sami kaliyan pinangantèn kakungipun.

## Rujukan 
## Pranala njawi
* Buku TATA RIAS PENGANTIN YOGYAKARTA: Kasatrian Ageng Selikuran & Kasatrian Ageng
Notasi balok

**Notasi Balok** iku inti ana ing lagu utawa musik  Nguasai musik balok dukung wong kang bisa nyanyi lagu, dolanan alat musik, lan nyusun irama lagu kawujud ensembel utawa dolanan musik sareng-sareng. Nada lagu bisa ditunjukake lewat tanda lan simbol seng disebat titi nada utawa not. Not kang ditulis ana garis paranada disebat not balok. Wujud not balok kang bisa dideleng saka suwé orae not sing dinyanyiake, sautara nentukake dhuwure nada. Not Balok wujudé bunder kaya tigan lan ditulis kaya ta balok not.

## Cathetan suku
Simile

**Simile** iku leléwaning basa (Basa Indonésia: *Majas*) sajeroning Basa Jawa. Simile iku leléwaning basa sing ngungkap kanthi ora langsung kanthi perbandingan eksplisit (nyata) sing dinyatakaké nganggo tembung pangarep (Basa Indonésia:*kata depan*) lan tembung panyambung (Basa Indonésia: *kata penghubung*), kaya déné: upama, ibarat, kaya, lan sapanunggalané. Conto:

* " Praupanmu kaya rembulan sing sumunar ing wayah wengi"
* " Kenya iku upama kembang mawar sing pinuju mekar"
* " Kekancan kita ibarat ranté sing kuwat"

## Uga delengen 
* Leléwaning basa

## Pranala njaba 
* Kamus Besar Bahasa Indonesia: Simile
* Miriam Webster: Simile
* Grammar.about.com: Simile 

## Rujukan
Growol

**Growol** inggih punika dhedhaharan ingkang khas saking tlatah Kabupatèn Kulon Praga. Growol kadamel saking téla kaspa.  Adatipun growol dipuncawisaken kanthi dipuniris-iris kados ‘segitiga’. Growol gadhah rasa ingkang khas. Dhedhaharan ingkang dipunremeni déning simbah-simbah punika ngandhut *karbohidrat*, amargi kadamel saking téla. Rikala jaman rumiyin, growol saged dipundhahar kanggé nggantos dhaharan pokok (sekul). 
Growol gadhah raos khas, kenyil-kenyil. Gandhanipun ugi khas. Warninipun pethak radi coklat lan ijem, amargi kénging warni ron gedhang ingkang dados bungkusipun. Growol dipuniris kados déné ngiris semangka. Bedanipun, semangka wujud asalipun bunder kados bal, wondéné growol wujud asalipun bènten- bènten gumantung saking cethakanipun, saupaminipun kados panci.

## Piranti lan Bahan kanggé Damel Growol 
Growol dipundamel ngginaken piranti-piranti ingkang saged dipunsebat tradhisional, boten modérn. Piranti ingkang dipun-ginakaken kanggé damel growol inggih punika:
#Péso,
#Manci,
#Soblog,
#Baskom,
#Kacu.

Déné bahan-bahan ingkang dipunbetahaken kanggé damel growol, antawisipun:
#Téla kaspa,
#Toya.

## Caranipun Damel Growol 
Growol dipundamel kanthi prasaja, ngginakaken bahan ingkang gampil anggénipun pados lan pirantinipun ugi prasaja. Caranipun damel growol ugi boten sisah, sinten kémawon saged.  Salaminipun damel, kita kedah sarèh, amargi prosesipun dangunipun dumugi tiga utawi sekawan dinten. 
Wondéné rantamaning damel growol saged dipunpirsani wonten ing ngandhap punika:
# Téla kaspa dipungodhog.
# Manawi sampun empuk, lajeng dipunrendhem, dangunipun 3 dinten.
# Rendheman téla (dipunwastani pepang) wau lajeng dipunjébor. Dipunjebor inggih punika pepang dipun-gantos toyanipun, supados boten kecut. 
# Lajeng pepang wau dipunperes ngginakaken kain. Meresipun kaping tiga. (Dipunperes, dipunparingi toya, lajeng dipunperes malih, lsp)
# Sasampunipun dipunperes, lajeng dipuncacah, supados lembut. 
# Pepang ingkang sampun lembut lajeng dipundang.
# Manawi sampun mateng, lajeng dipuncithak. Cithakanipun dipunlèmèki ron gedhang.
# Sasampunipun adhem, lajeng saged dipunrajang.
 
## Warnining Olahan Growol 
Growol saged dipundhahar langsung. Nanging ugi wonten ingkang ngolah growol sadérèngipun dipundhahar. Kang awujud olahan growol inggih punika:
# Dipunkrawu. Growol ingkang sampun mateng (sampun dipundang) dipuncacah. Lajeng dipuncampur kaliyan parutan kambil lan sarem.
# Dipungorèng. Adatipunipun growol awèt dumugi tiga-sekawan dinten. Nalika growol ngancik dinten kaping tiga, adatipun growol dipungorèng.

Kajawi punika, growol ugi éca bilih dipundhahar kaliyan témpé benguk besengèk. Témpé benguk besengèk ugi kalebet tetedhan ingkang boten asing wonten ing Kulon Praga. Adatipun, para panyadé growol ugi nyadé témpé benguk besengèk, amargi kekalihipun éca bilih dipundhahar sesarengan, minangka lawuh.
Kitab

Asal-usule tembung **Kitab** yaiku saka basa Arab, kang tegesé buku. Nanging ana ing Indonésia, tembung kitab duwé arti sing ciut, yaiku mung tumuju marang buku induk kang diugemi déning para penganut agama. Ana ing kalangan agama, kitab uga diarani kitab suci.

Salah siji kapitayan ing Rukun Iman agama Islam yaiku percaya marang anané kitab-kitab kang wis dimudhunaké déning Allah.

Wong Islam percaya yèn Allah wis mudhunaké kitab-kitab marang para nabi dan rasul kanggo mbimbing manungsa marang dalan kang bener. Kitab-kitab mau dipungkasi dénig Kitab Al-Qur'an.

Kitab-kitab kang wajib dipercaya yaiku:
# Torèt: dimudhunké marang Musa
# Zabur: dimudhunké marang Dawud
# Injil: dimudhunké marang Isa
# Al-Qur'an: dimudhunké marang Muhammad
Muhammad yaiku nabi akir ing jaman, nabi kang dadi teladan marang umat. Beliau duwé contoh kang saé marang tumindakke kang becik uga ditiru marang manungsa sapunika.

## Pratélan Kitab Suci 
* Agama Buda
** Tripitaka
* Agama Hindhu
** Véda, uga mau kanthi nama Catur Veda, kapérang dadi:
**# Rgveda
**# Yajurveda
**# Samaveda
**# Atharvaveda
* Agama Islam
** Al-Qur'an
* Agama Kong Hu Cu
** Empat Kitab: Kitab *Ajaran Besar*, Kitab Tengah Sampurna, Kitab Sabda Suci, lan Kitab Meng Zi
** Lima Sutra: Kitab Sanjak, Kitab Hikayat, Kitab Owah-owahan, Kitab Kasusilan, lan Kitab Chun Qiu
** Kitab Bakti
* Agama Kristen
** Katulik dan Ortodoks
*** Alkitab (kalebet Deuterokanonika)
** Protèstan
*** Alkitab (tanpa Deuterokanonika)
* Mormon (Uwong Suci Jaman Akhir)
** Alkitab
** Kitab Mormon
** Doktrin dan Perjanjian
** Mutiara yang Sangat Berharga
* Saksi-Saksi Yehuwa
** Alkitab pertalan Dunia Baru
* Agama Yahudi
** Tanakh utawa Alkitab Perjanjian Lama
** Talmud

## Deleng uga 
* Tempat ngibadah

## Pranala njaba 
* Kitab suci Tao 
* SABDA Alkitab
* Kitab suci Kristen Katolik
Wayang kulit banjar

[thumb|200px|Pagelaran [Wayang kulit Banjar ing Banjarmasin 31 Mèi 2008.]] 
**Wayang Kulit Banjar** ya iku wayang kulit kang ngrembaka ing budaya suku Banjar Kalimantan Kidul utawa ing laladan *perantauan* suku kaya ta ing Indragiri Hilir.

## Sajarah 
**Masarakat Banjar** Kalimantan Selatan , wis ngenal pagelaran wayang kulit sakiwa-tengené awal abad kaping-XIV. Pratélan iki kuwat amarga sajeroning kamaharajan taun 1300 nganti 1400, nengendi Karajan Majapahit wis nguwasani  sabagian wewengkon Kalimantan (Tjilik Riwut, 1993), uga nyebaraké agama Hindhu kanthi pagelaran wayang kulit.

Kacritaaken wadyabala Majapahit kang kabawah dhening Andayaningrat uga gawa dhalang wayang kulit ya iku R. Sakar Sungsang lengkap karo pengrawité, pegelaran langsung (sesuai pakem tradisi Jawa) kang dimainke kurang bisa dinikmati déning masarakat Banjar, amarga isih okèh gunaaké *repertoar* dan *ideom-ideom* jawa, kang angèl dingertèni masarakat ing wewengkon kono.
Monotremata

**Monotremata** iku kéwan mamalia ora duwé pèntil susu, nanging tetep duwé klanjer susu. Artiné, monotremata nyukupi syarat kanggo lumebu ing kelas. Senadyan platypus ngendhog nanging kagolong ing kelas amarga nyusoni anaké.
Nani

**Luis Carlos Almeida da Cunha** utawa asring dipunsebat Nani, inggih punika juru main bal-balan saking nagari Portugal ingkang main minangka juru main swiwi (Basa Indonésia:*sayap*) ing klub liga Inggris Manchester United lan tim nasional Portugal.
Nani miwiti kariripun wonten ing Sporting CP, gabung kaliyan tim *junior* ing taun 2003.
Salaminipun kalih taun ngabdi wonten ing Liga Portugal, Nani anamung menangaken satunggal *trofi* inggih punika Piala Portugis ing mangsa taun 2006-2007. Lajeng dipun *rekrut* déning MU taun 2007.
The Boys (lagu)

* Panulis lirik :Yoo Youngjin 
* Panyusun musik : Teddy Riley, DOM, Kim Taesung, Richard Gracia 
* Aransemen : Teddy Riley, DOM, Kim Taesung, Richard Gracia 
* Wektu : 3:48
* Lirik
[Kabeh] Geobi naseo shijakjocha an hae bwatdamyeon
Geudaen tudeoldaeji mara jom

[Jessica] G.G

[Kabeh] Jujeohamyeon gihweneun modu neoreul bikyeoga
Gaseum pyeogo nawabwara jom

[Jessica] T.R.X

[Kabeh] Bring the boys out

[Tiffany] Yeah~ You know?

[Kabeh] B-bring the boys out

[Tiffany] We bring the boys out,
We bring the boys out, Yeah

[Kabeh] B-bring the boys out

[Taeyeon] Sullie matchwo saneun geot
Neon gildeulyeojyeo beoryeonni?
Gwaenchanni?

[Tiffany] Get up

[Yoona] Amdamhan sesangi geudael junukdeulge mandeuni?

[Tiffany] That's funny

[Yoona] Gwaenchanni?

[Sunny] Geunyang bol suga eobseo nan
Budijhigo kkaejyeodo myeot beonigo ireona

[Seohyun] Nalkarobge meotjige ireul naegoya
Maldeon ne yaseongeul boyeojwo My boy

[Kabeh] B-bring the boys out

[Kabeh] Girls' Generation make you feel da' heat

[Yuri] Jeon segyega neoreul jumokhae

[Kabeh] B-bring the boys out

[Sooyoung] Wipungdo dangdanghaji ppyeossokbuteo
Neon wollae meotjyeosseo
You know the girls?

[Kabeh] B-bring the boys out

[Jessica] Heundeulliji malgo geudaen jaril jikyeo
Wollae jeonjaeng gateun salmeul saneun inganingeol
Neoneun waé

[Sunny] Yeah fly high

[Jessica] Beolsseo waé

[Sunny] You fly high

[Jessica] Pogihae? Oh, neon meoreotjana

[Seohyun] Neoye jimnyeomeul boyeojwo
Jigureul jom heundeuleojwo
Moduga neol bol su itge

[Taeyeon] Yeoksaneun saerobge sseyeojige dwel geol
Juingongeun baro neo, baro neo

[Taeyeon/Kabeh] B-bring the boys out

[Kabeh] Girls' Generation make you feel da' heat

[Tiffany] Jeon segyega neoreul jumokhae

[Kabeh] B-bring the boys out

[Hyoyeon] Wipungdo dangdanghaji ppyeossokbuteo
Neon wollae meotjyeosseo
You know the girls?

[Kabeh] B-bring the boys out

[Kabeh] Girls' bring the boys out!

[Yuri] I wanna dance right now
Naega ikkeureo julge, come out

[Yoona] Sesang namjadeuriyeo nan No. 1
Jihyereul juneun Athena
Check this out

[Hyoyeon] Julgyeobwara dojeone seollaeim
Imi modu gajin sesange namja

[Sooyoung] Geudaero jjuk ganeun geoya keep up
Girls' Generation, we don't stop

[Kabeh] B-bring the boys out

[Jessica] Makhyeobeoryeotdeon miraega anboyeotdeon miraega
Ne nunape pyeolchyeojyeo

[Taeyeon] Jeomjeom deo wanbyeokhan ne moseube machi
Nan ppKabehyeodeul geot gata My heart

[Kabeh] Geobi naseo shijakjocha an hae bwatdamyeon
Geudaen tudeoldaeji mara jom

[Taeyeon/Kabeh] Just bring the boys out

[Seohyun/Kabeh] Jujeohamyeon gihweneun modu neoreul bikyeoga
Gaseum pyeogo nawabwara jom

[Kabeh] Bring the boys out

[Jessica] Cuz the

[Jessica] Girls [Jessica/Kabeh] Bring the boys out

[Jessica] Girls [Jessica/Kabeh] Bring the boys out

[Jessica] Girls [Jessica/Kabeh] Bring the boys out

[Jessica] Girls [Jessica/Kabeh] Bring the boys out

[Kabeh] Girls' Generation make'em feel da' heat

[Sunny] Jeon segyega uril jumokhae

[Kabeh] B-bring the boys out

[Tiffany] Sesangeul ikkeul namja meotjin yeojadeul
Yeogi moyeora
You know the girls

[Kabeh] B-bring the boys out
Grojogan Monthèl

**Monthel** iku grojogan (Basa Sundha: *Curug*, Basa Indonésia: *air terjun*) kang dumunung ana ing Gunung Muria. Monthel iku ana ing désa Cala kacamatan Dawé Kabupatèn Kudus. Monthel dumunung ana ing tlatah watara 18&nbsp;km sisih lor saka pusat kutha Kudus. Grojogan iki dhuwuré kurang luwih 25 mèter. Yèn pinuju ing papan panggonan iki bisa kanthi lumaku kira-kira 30 menit ing tengah-tengahing kebun kopi. Monthel iku dadi salah siji panggonan wisata ing Kudus. Rata-rata para pengunjungé iku uga pengunjung utawa peziarah saka makam Sunan Muria ya iku Radèn Umar Said.

## Cathetan suku
Sufi

**Sufi** iku istilah kanggo wong kang nyinaoni èlmu tasawuf, sajinis aliran mistik ing agama Islam. Èlmu kang disinaoni jenengé tasawuf, wong kang ngamalaké jenengé salik, lelakuné jenengé suluk, dalan kang diliwati jenengé thoriqoh (ing Indonésia ditepungi kanthi sebutan tarékat, ing Jawa ditepungi kanthi sebutan tirakat) duwé ancas pokok kang padha, nanging sajeroning lelakuné katelu tembung iki ditegesaké béda.

## Sufi misuwur 
Sapérangan sufi kang misuwur ing antarané:
* Al-Hallaj
* Jalaluddin Rumi
* Syekh Shohibul Faroji Azmatkhan Ba'alawi Al-Husaini
* Syekh Siti Jenar
* Syekh Abdul Qadir Jaelani
* Abu Nawas
* Syekh Abul Hasan Asy Syadzili

## Uga delengen 
* Tasawuf
* Tarekat
Académie française

thumb|right|367px|L'Institut de France
**Académie française**, kerep sinebut l'Académie, ya iku sawijining organisasi kang ngupakara basa Prancis. Peran utama saka Académie française ya iku kanggo ngatur basa Prancis kanthi nemtokake standar tataning basa lan tetembungan kang bisa ditampa, sarta bisa adhaptasi kanthi owahing linguistik kanthi nambahi tembung-tembung anyar lan ngowahi teges-teges kang wis ana. Amarga status basa Inggris ing donya, tugas Académie iki kapara fokus ngurangi mlebuné istilah basa Inggris ing basa Prancis kanthi milih utawa nyiptakaké pepadhan ing Basa Prancis.

## Fungsi mligi 
Académie bakal ngupaya kanthi perawatan lan ketekunan kanggo mènèhi paugeran kang mesthi lan gawé supaya murni, fasih, lan sanggup sesandhingan karo seni lan ngèlmu kawruh.-Pasal 24 

## Sajarah 
Académie française diciptakaké déning Kardinal Richelieu sangisoré Louis XIII taun 1635, lan kang wiwitan Dictionnaire de l'Académie française dibabar taun 1694 kanthi 18.000 istilah. Edhisi pepak paling anyar-tanggal 8-rampung taun 1935 lan isiné 35.000 tembung. Edhisi candhaké ya iku saiki lagi dianakaké-volume I lan II dibabar taun 1992 lan 2000, lan ing antarané mau nutupi A nganti Mappemonde. Sawisé rampung, edhisi 9 kamus Académie bakal ngamot watara 60.000 tembung. Wigati banget kanggo dicathet yèn kamus iki dudu kamus definitif, amarga lumrahé ora kalebu tembung kuna, ofensif, gaul, kusus, lan kosa kata tlatah.

## Anggotané saiki 
Anggota Académie française saiki diurutake miturut nomer kursi:

## Cathetan suku
PayPal

, PayPal, Kijiji and StubHub, 500 King Street West, Toronto, April 2014]]

**PayPal Holdings, Inc.**, puniku satunggaling perusahaan saking Amérikah ingkang nyediakaken sistem pembayaran online ing salebeting negari-negari ingkang sami. PayPal dados alternatif éléktronik dhumateng cèk lan pesenan dhuwit. Dadosipun, punika sistem pembayaran ingkang modhèrn lan kenging dipunagem déning para pangangge ing salebeting jagad. PayPal ugi ngolah pembayaran kanggé para pedagang online, situs lelang, lan pangangge bisnis sanèsipun, kanthi cara ngutip biaya.

Nalika warsa 1998, PayPal kawangun minangka Confinity, lan dados perusahaan umum liwat IPO nalika warsa 2002. Saterusipun, nalika warsa 2002, PayPal dipuntuku déning eBay kanthi regi $1.5 milyar. Nalika warsa 2015, eBay nglampahi pemisahan PayPal dados perusahaan mandiri, ingkang dipunparingaken dhateng para pemegang saham. Nalika warsa 2022, PayPal katandha ing papan 143 ing dhaptar Fortune 500 minangka perusahaan ingkang gadhah bathi ageng ing Amérikah.

Layanan PayPal nyengkuyung transaksi finansial online lan transfer dana éléktronik antawisipun individu lan bisnis. Pangangge PayPal saged ngintun utawi nampi pembayaran kanggé lelang online, tumbas utawi adol barang lan layanan, utawi nggawé utawi nampi donasi. Ngginakaken layanan PayPal boten mbutuhaken akun PayPal. Pemegang akun PayPal saged milih opsi konversi mata uang ing setèlan akunipun.

Aplikasi PayPal kasedhiya online, ing iTunes App Store, lan ing Google Play. Setunggal taun sawisé tuku Braintree, PayPal nggagas "One Touch", ingkang ngidinaken pangangge kagem mbayar kanthi saklilah ing situs web utawi aplikasi para pedagang ingkang melu.

## Pranala njaba 
* Situs resmi 

## Sitiran
Sukhoi

**Sukhoi** (basa Ruslan:***Сухой***) ya iku badan usaha kang nggawé montor mabur perang militèr Ruslan. Parusahan Sukhoi madeg diprakasai déning panjenengané Pavel Sukhoi minangka taun 1939 kanthi nama **Biro Désain Sukhoi** utawa misuwur kanthi sesebutan  **OKB-51**,jaman saiki uga misuwur kanthi nama  **Sukhoi Corporation**. Pamaréntah Ruslan duwé rencana kang tumuju ing merger Sukhoi déning Mikoyan, Ilyushin, Irkut, Tupolev, lan Yakovlev, anggawe gegayutan minangka parusahan anyar kanthi nama United Aircraft Corporation.

Montor mabur jinis Suhoi kang dilakukake déning Ruslan ing jaman saiki kaya ta Su-24, Su-25, Su-27, Su-30, lan Su-33. Kanthi cacah kurang luwih 2000 montor mabur kang dikirim déning njaba Ruslan. Nagara-nagara kang ngegayutan duwé montor mabur Sukhoi kaya ta India, Républik Rakyat Cina, Polen, Slowak, Hungaria, Jerman, Syria, Aljazair, Koréa Lor, Vietnam, Malaysia, Afganistan, Yemen, Mesir, Libya, Iran, Angola, Ethiopia, Eritrea, Républik Indonésia, lan Peru.

## Montor mabur Sukhoi kang misuwur 
* Su-15
* Su-22
* Su-24
* Su-25
* Su-27
* Su-30

## Montor mabur produksi 
thumb|right|Decomissioned Polish Su-20 'Fitter' (export version of Su-17)
[thumb|right|Sawijining [Sukhoi Su-30MKI India.]]
[thumb|right|A [Russian Knights's Sukhoi Su-27.]]
[thumb|right|[Sukhoi Superjet 100|Superjet 100 RJ]]

* Su-2 
* Su-7 "Fitter" and "Moujik"
* Su-9 "Fishpot" and "Maiden" 
* Su-11 "Fishpot-C" 
* Su-15 "Flagon" 
* Su-17/Su-20/Su-22 "Fitter" 
* Su-24 "Fencer' 
* Su-25 'Frogfoot" 
* Su-26 
* Su-27 "Flanker" 
* Su-28/Su-25UB 
* Su-29 
* Su-30 
** Su-30MKI "Flanker-H" 
** Su-30MK-2 "Flanker-G" 
** Su-30MKK "Flanker-G" 
* Su-31 
* Su-33 "Flanker-D" 
* Su-34/Su-32 "Fullback" 
* Su-27M/Su-35 "Flanker-E" 
** Su-35BM 
* Su-25TM/Su-39 
* Su-80
* Superjet 100 
* Irkut MS-21

## Montor mabur njajal 
[thumb|right|[Su-47 (S-37)]]

* Su-1 
* Su-5 
* Su-6 
* Su-8 
* Su-9 
* Su-10 
* Su-12 
* Su-15 
* Su-17 
* Sukhoi-Gulfstream S-21 
* Sukhoi KR-860 
* Su-37 
* Su-38 
* S-32/37
* Su-47
* P-1 
* T-3 
* T-4 
* T-60S 
* Sukhoi PAK FA/T-50
* Sukhoi/HAL FGFA

## Rujukan 
## Pranala njaba
Nangka génjah

**Nangka Genjah** utawa nangka hibrida iku sajinis uwit nangka sing duwé wektu prodhuksi sing rikat tinimbang nangka lumrah. Nangka biyasa iku wohé mangsan utawa mung bisa uwoh sapisan setaun. Ya amarga saka iku nangka hibrida  dimekaraké. Sebab kajaba duwé wektu produksi luwih rikat uga bisa uwoh ing sadawané taun.
Nangka génjah yèn ditandur saka wijiné ing umur 1-2 taun wis gelem uwoh. Ing umur setaun babalé wis katon pating grandhul ngèbaki pang. Kayadéné nangka lumrah pentil nangka genjah wernané uga ijo. Umure 2 wulan lumrahe woh wiwit mateng lan ketara saka bedane kulit semu kuning.
Nangka génjah utawa nangka hibrida urip sepisanan ana ing Yogyakarta kira-kira taun 1982, digawa déning sawijining sadulur asal saka laladan Tapanuli, Sumatra Lor sing saiki manggon ana kutha gudheg. Wong iki aran H. Batara Daulay manggon ana Désa Condongcatur Kec. Dépok Kabupatén Sléman Yogyakarta.

## Uga delengen 
* Nangka

## Pranala njaba 
## Rujukan 
* Penjebar Semangat-25/2005 kaca 42
Kerajaan Demak

#hapus amarga wis ana kaca Kasultanan Demak
**Karajan Demak** salah satunggaling karajan Islam paling ageng wonten ing pasisir lor tanah Jawi. Miturut adat Jawi, Demak saderengepun, minangka kadipaten saking karajan Majapahit, saha kaserat dados punjering penyebaran Islam wonten ing tanah Jawi lan Indonesia limrahipun.

Karajan Demak boten dangu lan énggal nglampahi kamunduran amargi kadadosan parebutan panguaos ing antawisipun kulawarga karajan. Wonten ing warsa 1458, panguaos Demak pindah dhateng karajan Pajang ingkang dipunadekaken déning Jaka  Tingkir. Salah satunggaling tilaran sejaraj Karajan Demak inggih punika Masiid Agung Demak ingkang dipunyasa déning Walisanga.

Papan panggènan kraton Demak ingkang wedal punika wonten ing sapinggiring sagara wonteng ing kamping Bintara. Wedal sapunika sampun dados kitha Demak wonten ing Jawi Tengah. Sesebatan karajan wonten ing wedal rikala kutha krajan wonten mrika dipunkenal minangka Demak Bintara. wonten ing wedal Raja ingkang kaping sekawan kutha krajan dipunpindahaken dhateng prawata lan ing wekdal punika dipunsebat *Demak Prawata*.

** Cikal-bakal**

wonten ing wekdal karajan Majapahit nglampahi wekdal surut, temtunipun wewengkon-wewengkon panguaossipun wiwit misahaken dhiri. Wewengkon-wewengkon ingkang kapérang  dados kadipaten-kadipaten sami serang-sinerang ngakeni bilih dados pawarisipun panguasos Majapahit
Demak dipunadekaken wonten ing perapat pungkasan abad kaping limolas. Ageng kemungkinan déningsa satunggaling Tionghoa Muslim ingkang asma Cek Ko-po. Kemungkinan ageng puteranipun inggih punika pawongan ingkang déning Tome Pires wonten ing Suma Oriental-nya dipunjuluki "Pate Rodim", mbok manawi dipunkersa aken"Badruddin" utawi "Kamaruddin" lan séda kirang langkung warsa 1504. Putra utawi rayinipun Rodim,ingkang asma Trenggana dados panguos  wiwit warsa 1505 ngantos dumugi 1518 lajeng wiwit saking warsa 1521 ngantos dumugi 1546. Wonten ing antawisipun kalih wekdal punika ingkang dados panguaos inggih punika ipenipun, raja Yunus saking Jepara.
Adad jawi nyariosaken bilih wonten ing wekdal punika,arus panguaos ngrucut dados kalih adipati, inggih punika Raden Patah saha Ki Ageng Pengging. Wondene Raden Patah pikantuk sengkuyung saking Walisanga, Ki Ageng Pengging pikantuk sengkuyung saking Syekh Siti Jenar.
Ivy Chen

**Ivy Chen** utawa **Chen Yi Han** inggih punika artis saka Taiwan kang main ing serial Korea Skep Beat kang dipagaake karo personil super junior yakuwi Choi Si Won lan Lee Dong Hae.

## Video Musik 
*2005: Daniel Chang — 紙飛機 ("Paper Plane")
*2006: Chou Chuan-huing — 清晨女子 ("Early Morning Girl")
*2006: Chou Chuan-huing — 傷痛無聲 ("Hurt Without Sound")
*2006: Vincent Wong — 分手不分開 ("Break Up, Not Apart")
*2009: Jolin Tsai — 我的依賴 ("My Reliance")
*2011: Show Lo — "Touch My Heart"

## Filmografi 
## Pranala njaba 
*
*
*Official Sina Blog
*Official Sina Weibo
*
*Official Wretch Blog
Foie gras

thumb|200px|Foie Gras
**Foie gras** ya iku masakan khas Perancis kang digawé saka ati banyak utawa ati bèbèk. Masakan iki mung bisa ditemoni ing papan panginepan *berbintang.* Masakan iki tansah dadi masakan kusus nalika natal lan *Tahun Baru* ing Perancis.

Jinising foie gras kang ana ing pasaran, ya iku:

* Foie gras entier: Ati banyak kang wutuh lan isih seger kang siyap diolah.
* Foie gras mi-cut: Ati banyak kang wis diolah setengah mateng. Lumrahé ana ing supermarket-supermarket gedhé.
* Foie gras entire: Arep padha karo foie gras mi-cut, mung baé wis dibumboni.

## Cathetan suku
Aktor

**Aktor** utawa **juru paraga** miturut kamus basa Indonésia yaiku: Wong lanang kang maragakaké utawa pelaku sing ana ing pementasan carita, drama, lan sapanunggalane. Bisa pentas ana radhio, tivi, utawa filem, wong lanang kang pentas ing acara utawa prastawa wigati.

## Cathetan sikil
Sega jagung

jmpl|Sega jagung
**Sega Jagung** ya iku panganan saka jagung sing diseléb utawa didheplok. Sega jagung iki bisa gantiné sega beras. Jaman dhisik yèn tuwuhan pari ora kasil, para tani ngganti tuwuhan jagung sing dadi panganan pokok. Sega jagung racaké dipangan karo kluban lan sambel.

#### Carané nggawé sega jagung 
#Jagung dimasak(didhang) nganti pulen
#Supaya luwih énak nalika mateng ditambahi parutan klapa
Gheorghe Hagi

**Gheorghe Hagi** () yaiku salah siji mantan juru main bal-balan lan pelatih saka nagara Rumania. Dhèwèké main kanggo klub kaya ta Farul Constanţa, Sportul Studenţesc, Steaua Bucureşti, Real Madrid, Brescia Calcio, FC Barcelona, lan Galatasaray. Ana ing tim nasional dhèwèké wis main kaping 125 lan bisa gawé 35 gol.

## Cathetan suku
Kenny G

**Kenneth Gorelick** (), kondhang wonten ing masyarakat kanthi asma **Kenny G**. Samenika piyambakipun dados *musisi* ingkang ngasta saksofon saking Amérikah Sarékat. Kenny miyos wonten ing kutha Seattle, kulawarga Yahudi. Piyambakipun nggagem asma kasebat nalika miwiti padamelan musisi *profesional,* wonten ing yuswa 17 taun.

## Diskografi 
### Studio albums 
* *Kenny G* (RIAA: 1982)
* *G Force* (RIAA: 1983)
* *Gravity* (RIAA: 1985)
* *Duotones* (RIAA: 1986)
* *Silhouette* (RIAA: 1988)
* *Breathless* (RIAA: 1992)
* *The Moment* (RIAA: 1996)
* *Classics in the Key of G* (RIAA: 1999)
* *Paradise* (2002)
* *At Last...The Duets Album* (2004, cover album) (RIAA: Gold)
* ''I'm in the Mood for Love...The Most Romantic Melodies of All Time* (2006, cover album)
* *Rhythm & Romance* (2008)
* *Heart and Soul* (2010)

#### Album *Holiday* 
* *Miracles: The Holiday Album* (1994)
* *Faith: A Holiday Album* (1999)
* *Wishes: A Holiday Album* (2002)
* *The Greatest Holiday Classics* (2005)
* *The Holiday Collection* (2006)

#### Album *Live* 
* *Kenny G Live* (1989)
* *Best* (2006)

#### *Album Greatest hits* 
* *The Very Best of Kenny G* (1994)
* *Kenny G - Greatest Hits* (1997)
* *Ultimate Kenny G* (2003)
* *The Greatest Holiday Classics* (2005)
* *The Essential Kenny G* (2006)

#### Album Campuran 
* *The Collection* (1993)
* *Montage* (1993)
* *In America* (2001)
* *The Romance of Kenny G* (2004)
* *The Holiday Collection* (2006)

#### Samak Album 
* *Classics in the Key of G* (1999)
* *At Last...The Duets Album* (2004)
* *I'm in the Mood for Love...The Most Romantic Melodies of All Time'' (2006)

## Pranala njaba 
* http://www.kennyg.com/ 
* http://www.jazzoasis.com/methenyonkennyg.htm 
* http://www.allmusic.com/artist/kenny-g-p5924
* http://www.artistdirect.com/artist/kenny-g/433564
Syekh Siti Jénar

** Syekh Siti Jénar** iku ulama kang nyebarake agama Islam ing tanah jawa. Arti Siti Jénar ya iku lemah kuning utawa kekuwatan api. Nanginng jeneng laire Siti Jénar ya iku Abdul Jalil. sepucuk carita Siti Jénar kan wus kabubuh ing Serat Centhini Tembang 18 kang ditrejemahke saka basa Prancis déning *Elizabeth D. Inandiak* kanthi bukune sek judhul Centhini Kekasih Yang Tersembunyi. Bilih Dicaritake Siti Jénar nglakoni kesalahan, banjur bapake Murko, trus nguthuk dadi cacing ing gumpalan lemah lan diguak ing dhanau. Nalika Siti Jénar urip dadi cacing ing dhanau, ana sunan Bonang kang ngewenehi cramah agama marang sunan Kalijaga. Ana ing tengah dhanau, prahu Sunan Bonang bocor, banjur nepi ing pinggir dhanau janggo njupuk segumpal lemah, saéngga lemah iku digawé nembel kapal sek bocor. Ana ing kapal iku Sunan Bonang ngawérui marang Sunan Kalijaga babagan agama. Sunan Bonang ngerasa ana makluk liya, banjur gumpalan lemah kui disigar, jebule ana cacinge. Seko carita Siti Jénar kang rupa cacing ubah ujud dadi manungsa lan murid Sunan Bonang. Nanging Siti Jénar ora sautuhe diakoni dadi muride Sunan Bonang, amarga sunan Bonang kelingan karo asalé Siti Jénar kang wujud cacing, ya iku kéwan kang dadi pemangsa daging manungsa nalika manungsa wus mati ana ing lemah kuburan. ana ing Carita yèn Cacing iku bersuluk 
*dunya iku hajatan, para tamu tak pangan, samodra ana batese, ngelihku ora ana tepine, lan jurang jéro, iku aku (cacing)*

Ref// :Elizabeth, D. Inandiak. 2004. Centhini Kekasih Ynag Tersembunyi. Yogyakarta: Babad Alas.
Anak Bajang Menggiring Angin

** Anak Bajang Menggiring Angin ** iku salah siji novèl fantasi pawayangan mawa basa Indonésia kang ditulis déning Sindhunata (utawa Rama Sindhu) sing diterbitaké taun 1983 déning Gramedia Jakarta. Novèl iki wujud novèlisasi saka sérial Ramayana sing diamot ing padinan KOMPAS saben dina Minggu ing taun 1981. Kanthi sapérangan tambahan déning Sindhunata, sérial mau diterbitaké sajeroning wangun buku iki. Sajroning buku iki pamaca disuguhake ungkapan sastra kang dhuwur lan endah èdi pèni.

## Réferènsi 
## Panala njaba 
* Ramayana vèrsi Jawa 
* "Anak Bajang Menggiring Angin" ing Gramedia Shop Daring
Serat Suluk Kaga Kridha Sopana

***Serat Suluk Kaga Kridha Sopana*** ya iku salah siji Serat Suluk kang dianggit déning Raden Sastra Darsana.
Demetrio Albertini

**Demetrio Albertini** () ya iku salah siji mantan juru main bal-balan kang kebangsaane Italia. Dhewke main ana ing tim A.C. Milan, Calcio Padova, Atlético Madrid, S.S. Lazio, Atalanta B.C., lan uga FC Barcelona. Ana ing timnas Italia , dhèwèké wis main kaping 79 lan nyetak 3 gol. Saliyané iku dhèwèké uga njabat wakil présidhèn Federasi Bal-balan Italia.

## Cathetan suku
Rondan

**RONDHAN** ya iku gardhu kang ana ing ndésa, gunané kanggo jaga rondha saben wengi supaya désanè aman saka maling. Lumrahé anggoné jaga giliran, dados rata kanggo saben warga sing lanang. Ora mung njaga warasan, nanging ing rondhan kono iku dicepaki kenthongan. Gunané kenthongan mau kanggo pratandha manawa ana kedadéyan ing désa mau. Tuladhané yèn ana maling, sing jaga rondhan kudu nuthuk kenthongan mau, supaya para warga padha tangi lan bisa mèlu ngoyak maling mau. Sak liyané kanggo njaga saka maling, kenthongan mau uga dadi pratandha yèn ana omah sing kobongan.
Madubranta

**Madubranta** ya iku motif bathik kraton sing adate dinggo nalika sasrahan pengantèn jaler marang pengantèn éstri ing upacara sasrahan. Madubranta asal tembunge saka tembung 'madu' lan 'branta'. Ing basa Jawi madu iku tegesé legi, menis, lan brata saged dimangerti kanthi teges 'tresna'.
## Buletin Madubranta
Buletin madubranta ya iku média wujud bulétin céthak sing ngangkat babagan budaya Jawa minangka isiné. Madubranta wis ana wiwit tanggal 16 Novémber 2011 lan diterbitaké saben rong minggu sapisan.
Panggih

**Upacara Panggih** inggih punika upacara temu pangantèn kakung kaliyan pangantèn putri. Papaning upacara panggih limrahipun wonten ing gapuraning pawiwahan. Upacara panggih kawiwitan liron sekar kembar mayang.

## Rantaman adicara
* Balangan gantal utawi balangan suruh
* Bokor ageng utawi ngaron isi sekar setaman, tigan ayam mentah, kèsèt, andhuk alit
* Temanten kekalih kaunjukan ing toya wening saking kendhi pratala
* Temanten kekalih kakepyok sekar manca warna
* Penganten kakung putri sinengepan sindur déning ibunipun pengantèn putri

## Rujukan 

Pringgawidagda, Suwarna. 1998. Gita Wicara Jawi. Yogyakarta : Kanisius, halaman 78-79.
Upacara gendéra

**Upacara gendéra** ya iku upacara ngibaraké gendéra sing ditindakake déning wong-wong sing ngurmati lan setya marang nagara.
Serat Wulang Putri

**Serat Wulang Putri** inggih punika salah satunggaling serat ingkang kalebet sastra Wulang ingkang dipunserat déning KGPA Paku Bawana IV.
Garung

**Garung** iku bisa ngrujuk marang:
* Rakai Garung, panguwasa ing jaman Mataram Kuna
* Garung, Wanasaba, kecamatan lan désa ing Wanasaba